Pieter Boddaert, naixito de Middelburg (Zelanda, Provincias Unitas d'os Países Baixos, hue Países Baixos) en 1730 u 1733 y muerto en Utrecht (provincia d'Utrecht, Republica Batava, hue Países Baixos) o 6 de mayo de 1795, estió un medico y naturalista neerlandés, conoixito por estar qui fació as correspondencias identificativas d'especies a la clasificación linneana d'a obra de Edme-Louis Daubenton; por ixo ye considerato como autor d'a identificación de muitas especies d'aus. Sindembargo, os suyos treballos fuoron oblidatos, y nomás reapareixioron en 1876 quan los publicó l'ornitologo William Bernhardt Tegetmeier.